Ice Cube

Lapsepõlv

O'Shea Jackson sündis 15. juunil 1969 Baldwin Hillsis Los Angeleses. Tal on vanem vend ja poolõde, kes mõrvati, kui Ice Cube oli 12-aastane. Tema nõbu on Teren Delvon Jones, teise nimega Del tha Funky Homosapien, kes kuulub räpparite gruppi Hieroglyphics. Ta alustas räpi kirjutamist Los Angeleses George Washington Preparatory High Schooli nimelises koolis, kirjutusmasinate kasutamise tunnis. Tema esimene laul valmis üheksandas klassis. Jacksoni lavanimi Ice Cube tuleb tema vanemalt vennalt, kes oli hirmutanud teda sügavkülma panekuga ja hiljem välja võttes oleks Jackson olnud jääkuubik (inglise keeles ice cube). Ta hakkaski seda nime kasutama ja see jäi talle külge. Olles alles 16-aastane, müüs Jackson juba enda esimese loo räppar Eazy-E-le.

N.W.A

1987. aastal lasid Dr. Dre ja Ice Cube välja oma esimese albumi, mis ilmus vinüülplaadil. Pärast seda näitas Cube enda kirjutatud sõnu tuntud räpparile ja narkodiilerile Eazy-E-le, kes küll Cube'i sõnad tagasi andis. Varsti aga loodi uus bänd N.W.A, kuhu kuulusid peale Eazy ja Cube'i veel Dr. Dre, MC Ren ja DJ Yella. Cube kirjutas Drele ja Eazyle riimid bändi ühele kuulsamale loole "Straight Outta Compton". Samanimeline album anti välja 1988. aastal. Varsti mindi aga bändis omavahel tülli, kuna Dre ja Cube süüdistasid Eazy-Edi bändi tagant raha varastamises. Üksteisele hakati peagi solvavaid lugusid räppima. Allesjäänud N.W.A liikmed mustasid Cube'i nende albumil "100 Miles and Runnin'" ning ka oma viimasel albumil.

Soolokarjäär

Ice Cube alustas oma esimese sooloprojekti tegemist New Yorgis koos enda loodud bändi Da Lench Mob'iga. Esimene album "AmeriKKKa's Most Wanted" anti välja 1990. aastal. Ice Cube'i süüdistati selle albumi pärast, kuna paljud lood rääkisid valgete korealaste vastu olemisest. Pärast oma albumit aitas Cube produtseerida ka tuntud naisräppari Yo-Yo esimest albumit "Make Way for the Motherlode". Sellele järgnes film "Boyz N the Hood". Veel samal 1990. aastal andis Ice Cube välja oma teise kogumiku "Kill At Will, mida saatis märkimisväärne müügiedu.
Cube 1991. aasta album "Death Certificate" oli samuti tuntud oma valge rassi mittepooldamise pärast. Oma neljanda albumi "The Predator" andis Ice Cube välja 1992. aasta novembris. Kõige tuntumateks singliteks said neljanda albumi pealt lood "Today Was A Good Day" ja "Check Yo Self". See album osutus Cube'i kõige edukamaks, kuna seda osteti Ameerikas üle kolme miljoni eksemplari. Peale selle tegi Cube kaasa ka Dr. Dre sooloalbumil "The Chronic". Järgmise aasta lõpul tuli välja Cube'i uus album "Lethal Injection". Pärast 1994. aastat taandus Ice Cube aktiivsest muusikategemisest ja keskendus näitlemisele. 
1998. aastal andis Ice Cube välja kauaoodatud albumi "War & Peace Volume 1", millele järgnes "War & Peace Volume 2" 2000. aastal. 2000. aastal lõi Ice Cube kaasa Snoop Doggi, Eminemi ja Dr. Drega turneel "Up In Smoke Tour". 
2006. aastal ilmus Ice Cube'i kaheksas sooloalbum "Laugh Now, Cry Later". Sellelt plaadilt sai kõige tuntumaks lugu "Why We Thugs".

Eraelu

26. aprillil 1992 abiellus Jackson Kimberly Woodruffiga, kellega on tal 4 last: O'Shea Jr., Darrell, Kareema ja Shareef. 
Ice Cube lubab enda lastel enda tehtud muusikat kuulata, selleks on mitu erinevat põhjust tema sõnul. Roppuste kohta on Jackson oma lastele öelnud järgmist: "On sobivaid hetki, kus tuleb kasutada ükskõik milliseid sõnu... täiskasvanute juuresolekul ei tohi ükskõik kuidas rääkida. Kuid kui te soovite oma sõprade seas kasutada ebasobivaid sõnu, siis see on puhtalt teie enda teha."
Ice Cube on Del the Funky Homosapieni nõbu. Koostöös Cube'iga on valminud tal ka debüütalbum ajal, kui ta oli 18-aastane.

Filmitöö

Pärast esimest filmi "Boyz n the Hood", mis valmis 1992. aastal, mängis Ice Cube koos Ice T ja Bill Paxtoniga Water Hilli produtseeritud filmis "Trespass" ja pärast seda ka filmis "The Glass Shield". 
John Singleton kutsus Ice Cube'i kirjutama stsenaariumi komöödiafilmile "Friday", öeldes Cube'ile: "Kui sa oskad valmis kirjutada muusikaloo, siis sa oskad kirjutada ka filmi." Selles filmis mängis ka Cube ise Graig Jonesi nime all. "Friday" sai populaarseks ja tõi sisse 28 miljonit USA dollarit.
Tal oli roll 1997. aasta filmis "Anaconda", kirjutas stsenaariumi filmile "The Players Club" ning 1999. aastal mängis koos George Clooney ja Mark Wahlbergiga kriitikat pälvinud komöödiamärulis "Three Kings". 2002. aastal oli Cube'il pearoll maailmas suhteliselt edukas komöödiafilmis "Barbershop" ja filmis "All About the Benjamins". 2004. aastal kirjutas Ice Cube uue stsenaariumi filmile "Next Friday", mis on filmi "Friday" järg. Samal aastal tegi Cube kaasa ka filmi "Barbershop" järjes "Barbershop 2: Back in Business" ning filmis "Torque". 2005. aastal osales Ice Cube märulis "XXX: State of the Union".

Riideäri

Ice Cube'il on enda rõivafirma, mis toodab ja müüb pusasid, kuhu on sisse ehitatud kõrvaklapid.

Reklaamindus

Alates 2011. aastast on Ice Cube kaasa teinud Coors Lighti õlle reklaamides. Varem on ta enda häält peale lugenud St. Idesi likööri reklaamidele.

Korvpalliliiga BIG3

11. jaanuaril 2017 asutas Ice Cube omaenda korvpalliliiga BIG3. BIG3 on elukutseliste korvpalliliiga, kus meeskonnad koosnevad kolmest mängijast. Liigas osalevad endised ja praegused NBA mängijad. Eelmine aasta hakkasid mängud pihta juunikuus, mängud kestsid 8 nädalat, hiljem toimusid finaalid.